Document ID: 32001R2556

Komission asetus (EY) N:o 2556/2001,
annettu 21 päivänä joulukuuta 2001,
maataloustuotteiden nimikkeistöstä vientitukia varten annetun asetuksen (ETY) N:o 3846/87 liitteen korvaamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 911/2001(2), ja erityisesti sen 35 artiklan 11 kohdan,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(3), sellaisena kuin se on viimeksi muutettuna asetuksella (EY) N:o 1239/2001(4), ja erityisesti sen 16 artiklan 8 kohdan,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(5), sellaisena kuin se on viimeksi muutettuna asetuksella (EY) N:o 1666/2000(6), ja maataloustuotteiden yhteisestä markkinajärjestelystä annettujen muiden asetusten vastaavat säännökset,
ottaa huomioon maataloustuotteiden nimikkeistöstä vientitukia varten 17 päivänä joulukuuta 1987 annetun komission asetuksen (ETY) N:o 3846/87(7), sellaisena kuin se on viimeksi muutettuna asetuksella (EY) N:o 1501/2001(8), ja erityisesti sen 3 artiklan viimeisen alakohdan,
sekä katsoo seuraavaa:
(1) Asetuksessa (ETY) N:o 3846/87 vahvistetaan yhdistetyn nimikkeistön perusteella maataloustuotteiden nimikkeistö vientitukia varten.
(2) Tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87(9) liite I on muutettu 1 päivästä tammikuuta 2002 alkaen 6 päivänä elokuuta 2001 annetulla komission asetuksella (EY) N:o 2031/2001(10). Sitruunoita, appelsiinimehua, viinirypälemehua ja tiettyjä viljajalosteita koskevien tariffimuutosten vuoksi vientitukinimikkeistöä olisi mukautettava vastaavasti.
(3) Asetuksen (ETY) N:o 3846/87 3 artiklan viimeisessä alakohdassa säädetään kunkin vuoden 1 päivästä tammikuuta käytettävän vientitukinimikkeistön täydellisen toisinnon julkaisemisesta maataloustuotteiden vientijärjestelmistä annettujen asetusten säännösten mukaisena. Näin ollen on syytä ottaa huomioon 6 päivänä heinäkuuta 2001 annetusta komission asetuksesta (EY) N:o 1384/2001(11) ja 23 päivänä heinäkuuta 2001 annetusta komission asetuksesta (EY) N:o 1502/2001 johtuvat muutokset.
(4) Selkeyden vuoksi vientitukinimikkeistön mukauttaminen sitruunoita, appelsiinimehua, viinirypälemehua ja tiettyjä viljajalosteita koskevien tariffimuutosten mukaiseksi ja täydellisen vientitukinimikkeistön julkaiseminen hoidetaan yhdessä tällä asetuksella.
(5) Sitruunoita, appelsiinimehua, viinirypälemehua ja tiettyjä viljajalosteita koskevien tariffimuutosten osalta tässä asetuksessa säädetyt toimenpiteet ovat hedelmien ja vihannesten hallintokomitean, hedelmä- ja vihannesjalosteiden hallintokomitean, viinin hallintokomitean sekä viljojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3846/87 liite tämän asetuksen liitteellä.
2 artikla
Tämä asetus tulee voimaan 1 päivänä tammikuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 2001.

Labels: 3
6